CELEX: 62012TN0168
Language: et
Date: 2012-04-13 00:00:00
Title: Kohtuasi T-168/12: 13. aprillil 2012 esitatud hagi — Georgias jt versus nõukogu ja komisjon

9.6.2012   
            
            
               ET
            
            
               Euroopa Liidu Teataja
            
            
               C 165/33
            
         13. aprillil 2012 esitatud hagi — Georgias jt versus nõukogu ja komisjon
   (Kohtuasi T-168/12)
   2012/C 165/55
   Kohtumenetluse keel: inglise
   
      Pooled
   
   
      Hagejad: Aguy Clement Georgias (Harare, Zimbabwe), Trinity Engineering (Private) Ltd (Harare) ja Georgiadis Trucking (Private) Ltd (Harare) (esindajad: Solicitor M. Robson, Solicitor E. Goulder ja Barrister H. Mercer)
   
      Kostjad: Euroopa Komisjon ja Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               mõista Euroopa Liidult ja komisjonilt ja/või nõukogult ELTL artikli 268 ja ELTL artikli 340 teise lõigu alusel välja hüvitis Zimbabwe suhtes kehtestatud piiravate meetmetega tekitatud kahju eest kas alljärgnevates summades või summades, mida Üldkohus peab kohaseks:
               
                           i)
                        
                        
                           469 520,24 eurot (EUR) või sellega võrdväärne summa Trinity kasuks;
                        
                     
                           ii)
                        
                        
                           5 627,020 eurot (EUR) või sellega võrdväärne summa Georgiadise kasuks;
                        
                     
                           iii)
                        
                        
                           374 986,57 eurot (EUR) või sellega võrdväärne summa senaator Georgiase kasuks;
                        
                     
                           iv)
                        
                        
                           summa, mida Üldkohus peab kohaseks, et hüvitada senaator Georgiasele tekitatud mittevaraline kahju;
                        
                     
                           v)
                        
                        
                           intressid ülalnimetatud summadelt määraga 8 % aastas või muu määraga Üldkohtu omal äranägemisel;
                        
                     
         
               —
            
            
               hinnata hagejatele tekitatud kahju suurust, kui Üldkohus peab seda vajalikuks, ning teha seda ulatuses, mida Üldkohus peab vajalikuks;
            
         
               —
            
            
               mõista hagejate poolt käesolevas menetluses kantavad kohtukulud välja komisjonilt ja/või nõukogult.
            
         
      Väited ja peamised argumendid
   
   Euroopa Liidult lepinguvälise kahju hüvitamist nõudva hagi põhjenduseks esitavad hagejad kaks väidet.
   
               1.
            
            
               Esimene väide, et
               
                           —
                        
                        
                           komisjoni 16. aprilli 2007. aasta määruse (EÜ) nr 412/2007, millega muudetakse nõukogu määrust (EÜ) nr 314/2004, mis käsitleb teatavaid piiranguid Zimbabwe suhtes (ELT L 101, lk 6) vastuvõtmisel tehti ebaseaduslikke toiminguid:
                           
                                       i)
                                    
                                    
                                       ilmne hindamisviga faktiliste asjaolude hindamisel koos kaitseõiguste ja õiguse tõhusale kohtulikule kaitsele rikkumisega;
                                    
                                 
                                       ii)
                                    
                                    
                                       ilmne võimu kuritarvitamine;
                                    
                                 
                                       iii)
                                    
                                    
                                       kaitseõiguste rikkumine varade külmutamise meetmete pikendamisel.
                                    
                                 
                     
         
               2.
            
            
               Teine väide, et
               
                           —
                        
                        
                           tekitatud kahju hulka kuulub:
                           
                                       i)
                                    
                                    
                                       kõikide asjaomaste isikute, kellel on Euroopa Liidus ärisuhteid, konkreetsete ärivõimaluste kaotus varade külmutamise meetmete piiriülese kohaldamise tõttu;
                                    
                                 
                                       ii)
                                    
                                    
                                       võimalikust Euroopa Liidus tegutsemisvõimaluse kaotamisest tingitud psühholoogiline stress;
                                    
                                 
                                       iii)
                                    
                                    
                                       kahju, mis tuleneb kõnealuse määruse kohaldamisest senaator Georgiasele 2007. aasta maikuus ja meetmete kehtivuse pikendamisest ning mis seisneb varalises ja mittevaralises kahjus, kuna teda ei lubatud enam Euroopa Liidu territooriumile ning tema varad külmutati.